hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en hu hu hu fr en hu hu hu fr en hu hu hu fr en en hu en hu fr en en en hu hu hu fr en hu hu hu fr en hu hu hu fr en hu hu hu fr en en hu hu hu fr en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu en hu fr en hu hu hu fr en en hu hu hu fr en en hu hu hu fr en hu hu hu fr en en hu hu hu fr en hu hu hu fr en hu hu hu fr en hu hu hu fr en hu hu hu fr en en en hu hu hu fr en hu hu hu fr en en en hu hu hu fr en en hu hu hu fr en en hu hu hu fr en en en hu hu hu fr en en hu hu hu fr en hu hu hu fr en en en en hu hu hu fr en hu hu hu fr en en hu hu hu fr en hu hu hu fr en hu hu hu fr en en hu hu hu fr en hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2017. augusztus 16. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
MKKSZ akció: hétfőtől lassul az ügyintézés a hivatalokban – 8 órás munkaidő. Tesco-sztrájk iskolakezdés előtt.
Már elkészültek a plakátok, holnaptól pedig közzé is teszi a bérkövetelések megerősítését segítő kampányanyagokat a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ) – értesült az mfor. Az érdekképviseletnél eltökéltek, hogy a jogosnak gondolt követeléseik kiharcolása érdekében jövő hétfőtől a munkavégzés szabályainak megfelelő módon fogják ellátni a dolgukat az államigazgatásban dolgozók. Ez pedig oda vezet, hogy lassabb lesz az ügymenet: az állampolgárok azt fogják tapasztalni, hogy a korábbinál hosszabb időt vehet majd igénybe az ügyek intézése az állam szerveinél. Fontos, hogy nem munkalassító demonstrációról van szó. Az államigazgatási, önkormányzati dolgozókat képviselő szervezetnél azonban úgy látják, hogy a bérhelyzet javulása érdekében nyomást kell gyakorolni a munkáltatóra. Nem tesznek mást – mint arról korábban már beszámoltunk -, mint hogy betartják a foglalkoztatásra vonatkozó szabályokat, így például a 8 órás munkavégzésről szóló előírásokat. Márpedig ha mindenki e szerint végzi majd munkáját az irodában, emelkedni fog a le nem zárt akták száma. Ma ugyanis csak túlórával kerülhető el, hogy az ügyek ne halmozódjanak fel – érvelnek a szakszervezetnél. Az akció tehát jövő hétfőn indul, az MKKSZ-nél pedig folyamatos az érdekelődés az államigazgatási egységek részéről.
Tesco-sztrájk: Olyan napot választottak, ami fájni fog
Az egyik szervező szerint az áruházak 80 százaléka csatlakozni fog a határozatlan idejű munkabeszüntetéshez. Aki abban az időszakban egy Tesco felé veszi az irányt, számítson arra, hogy csukott kapuk fogják várni.
Tesco-sztrájk: az iskolakezdés előtt beszüntetik a munkát
Négy somogyi Tesco áruház dolgozói biztosan csatlakoznak a szakszervezet iskolakezdés előtt tervezett munkabeszüntetéséhez. Bubenkó Csaba, a Kereskedelmi Dolgozók Független Szakszervezetének (KDFSZ) elnöke arról tájékoztatott, a régió dolgozói mostanra jutottak el arra a pontra, hogy összefogva kiállnak követeléseikért.
Néhány zseni nem menti meg a magyar informatikaoktatást
Gáspár Attila, a miskolci Földes Ferenc Gimnázium tanulója nemrégiben aranyérmet szerzett az Iránban megrendezett nemzetközi informatikai diákolimpián. Az eredmény azért különösen figyelemreméltó, mert ugyanő már két aranyérmet szerzett az idei és a tavalyi matematikai diákolimpián is. A csapatvezető szerint ugyanakkor nem lehetünk teljes mértékben elégedettek. Dacára ugyanis néhány diák elismerést érdemlő teljesítményének, a számítástechnika és különösen a programozás jelenleg olyan alárendelt szerepet tölt be a Nemzeti alaptantervben, ami lehetetlenné teszi, hogy a diákok elsajátítsák a jövőben elengedhetetlenné váló algoritmusalapú gondolkodási készségeket.
A tanárok jövedelme nőtt a leginkább
A munkaerőhiánnyal sújtott ágazatokban az átlagosnál kisebb mértékben nőttek tavaly az átlagkeresetek – derül ki a Nemzeti Foglalkoztatási Szolgálat friss kimutatásából.
Az új Nemzeti alaptantervvel terelnének a szakképzésbe?
Megerősítené a kistelepüléseket, erősítené a gyermek-település kapcsolatot, helyben tartaná a szülői társadalmat – többek között ilyen és ehhez hasonló előnyei lennének a kilenc évfolyamos általános iskola bevezetésének az új Nemzeti alaptanterv (NAT) lapunk birtokába került részletes, 70 oldalas koncepciója alapján. Úgy tudjuk, a dokumentumot a kormány augusztusban küldte szét társadalmi egyeztetésre.
Rossz a szülők véleménye az iskolai nyelvtanulásról
Az ATV Start vendége Miklós György, Szülői Hang Közösség.
Kudarc a science tárgy
Nyakunkon az új tanév, a szakgimnáziumokban bevezetett integrált természettudományi tárgynak idén sem lesz kidolgozott tanári segédanyaga, foglalkozásterve, tankönyvei.
Gyermekszegénységről fehéren – feketén
A közelmúltban az Európai Unió és az OECD is készített felmérést a gyermekek jól-létéről. Nagyon érdekes indikátorrendszert kidolgozva. Most nem a standard Leekeni-indikátorokat vették alapul. Talán így árnyaltabb képet is kaphatunk az EU és a legfejlettebb államokat tömörítő szervezet megállapításairól. Véleményemet, ezen kutatásokra alapoztam, de nem csak arra!
Elképesztő adat: ötezer gyermek él Magyarországon lakcím nélkül
Az Emberi Erőforrások Minisztériumától azt ígéri: törvénymódosítást kezdeményeznek azért, hogy a lakcímproblémák miatt egyetlen gyermek se essen el a neki járó támogatásoktól.
Álcának sem jók a Fidesz úgynevezett fiatal programjai
“A Vállalkozz Itthon Fiatal! kísértetiesen hasonlít a korábbi Gyere haza fiatal! programra. Bár jó célokat szolgálnak, mindkettő csak álca és mindkettő megbukott még álcaként is” – jelentette ki lapunknak Kanász-Nagy Máté, az LMP szóvivője, miután a párt a Nemzetgazdasági Minisztériumtól (NGM) azt kérdezte: mi lesz a Vállalkozz Itthon Fiatal! résztvevőivel. Hiába fizetik ugyanis hónapok óta a járulékokat az újonnan alapított vállalkozásaik után, az ígért támogatásból semmit nem kaptak.
Tovább építkezik Budapesten a CEU
Folytatja a felsőoktatási törvénymódosítás elfogadását követően, ideiglenesen félbehagyott építkezést a Közép-európai Egyetem (CEU), már zajlanak a munkálatok a Nádor utcában, az intézmény egyik régi épületét renoválják – értesült lapunk. A CEU budapesti terjeszkedését jelentő fejlesztés hat egyetemhez tartozó épületet és egy üres telket érintett a Nádor utca, az Arany János utca, az Október 6. utca és a Zrínyi utca által határolt tömbben, ezek közül az új építmény már 2016 nyarán elkészült, s több régebbi ház is megújult, ám egyes felújítási munkák még tavasszal is zajlottak. Az, hogy a CEU folytatja a munkát, egyértelműen annak a jele lehet, hogy bizakodóak a Budapesten maradásukkal kapcsolatban
Hát megszületett a Magyar Orvosi Kamara (MOK) Országos Etikai Bizottságának döntése. A súlyos betegektől sápot, jattot kérő veszprémi nőgyógyászt félévi praktizálástól való eltiltással sújtották. Azt az orvost, aki 2012-14 között a műtétekért 150 ezer, a vizsgálatokért pedig 15 ezer forintot kért súlyos állapotú betegektől vagy hozzátartozójuktól. A közvélemény háborog, mert az eljáró bizottságok csak kicsi „bibit” találtak a történetben. Mások úgy ahogy van, erkölcstelennek ítélik a döntést. Mivel van baj? A betegek kiszolgáltatottságával? A nem a törvény, a jó erkölcs szellemében működő etikai bizottságokkal? A szakmai és civil közvélemény ítéletével?
EÜ. Készülnek a rendeletek az alapellátási törvényhez
Az alapellátási törvényt 2015. július 5-én fogadta el a parlamenti többség, a szakma azóta is mindhiába várja a vonatkozó részletes szabályozást. Most úgy tűnik, a szakpolitika behozza a lemaradást, derül ki dr. Ladányi Márta helyettes államtitkár lapunknak adott interjújából. A törvényhez kapcsolódó rendeletek közül a kollegiális vezetői rendszere vonatkozó rendelet tervezete beszélgetésünk idején már közigazgatási egyeztetés alatt áll. Mikor készülhet el végleges formában? Már ősszel szeretnénk lebonyolítani a területi és a megyei kollegiális vezetők megválasztását, valamint az országos vezető kinevezését, ami az Állami Egészségügyi Ellátó Központ (ÁEEK) feladata lesz.
A magyarok többsége még nyugdíjasként is dolgozna
A magyaroknak alig több mint harmada vonulna teljesen vissza a nyugdíjkorhatár elérése után, ám a lehetőségek jóval szűkösebbek az elképzelésekhez képest: a megromlott egészségi állapot és a munkanélküliség gyakran meggátolja az időskori aktivitást.
Nem nyomoz az ügyészség a Fidesz 2010-es plakátköltésével kapcsolatban
Az ügyészség közlése szerint, nem vetődik fel bűncselekmény gyanúja a Fidesz 2010-es plakátkampányával kapcsolatban. A Fővárosi Főügyészség elutasította Nyakó István, az MSZP kommunikációs igazgatójának beadványát a Fidesz 2010-es plakátkampányával kapcsolatban, mert nem vetődik fel bűncselekmény gyanúja – írja a 24.hu.
Polgári Világ Pártja: Nem fognának össze senkivel
Az ATV Start vendége Pukli István alelnök, Polgári Világ Pártja.
Népszavazással edzenek a 2018-as választásra a pártok
Bár a Fidesz által kialakított rendszerben a kormányoldal egyetértése nélkül esélytelen országos referendumot tartani, a pártok mégis előszeretettel kísérleteznek ezzel: az aláírásgyűjtés ugyanis jó bemelegítő lehet a kampányhoz.
Nehéz-Posony: ha Orbán marad, nem lesz megnyugvás
Az Orbán-kormány minden szinten a jogi kontroll felszámolására törekszik, egyetlen célja a hatalmon maradás – véli Nehéz-Posony Márton. Az ügyvéd szerint -aki a Klubrádiónak nyilatkozott- a populizmus és a propaganda most még működik, de az emberek bármikor megunhatják, hogy hülyének nézik őket.
Bulinegyed – Hatásos volt a tiltakozás?
Hétfői dátummal válaszolt a Belső-Erzsébetváros ellenzéki képviselői által jegyzett nyílt levélre Vattamány Zsolt polgármester. A levélben az úgynevezett bulinegyedben lakók életét megkeserítő rendelet (azaz a vendéglátóipari záróra 2013-as eltörlése) megváltoztatását követelték. A polgármester válaszában tájékoztatta a három képviselőt, hogy a rendelet “módosításának előkészítése folyamatban van. Az előkészítés során, azaz jelenleg is a lehető legszélesebb körű egyeztetéseket folytatom az érintettekkel, szakértőkkel. (…) A széleskörű előkészítés végeredményeként szeptember hónapban, rendkívüli ülésen tervezi a városvezetés az új rendeletet előterjeszteni és elfogadtatni.”
Az NB I legszegényebb csapatánál is egymillió az átlagfizetés
A Balmazújváros legjobban kereső játéka havi 7 ezer eurót vihet haza. A magyar élvonal újonc csapatának elnöke, Tiba István a csakfoci.hu-nak adott interjút, amelyben elmondta, ők dolgoznak az NB I-ben a legkisebb költségvetéssel, ennek is 75 százalékát az MLSZ-től kapják, a fennmaradó 25 százalékot pedig a város és  a kisebb szponzorok adják össze. Azt is elárulta, hogy a legjobban kereső játékosuk havi 7 ezer eurót (vagyis átszámítva 2,1 millió forintot) vihet haza, a keret többsége viszont ennél jóval kevesebbet keres, ami azt jelenti, hogy 1 millió forint alatti fizetést kapnak. Tudjuk, hogy a magyar társadalom egészét nézve ezek is hatalmas pénzek, ugyanakkor az NB I-ben alacsony fizetésnek számítanak – tette hozzá az elnök. Ezen felül komoly prémiumok is vannak a klubnál, egy győzelemért 1000 eurót (300 ezer forint), míg egy döntetlenért 500 eurót (150 ezer forint) kapnak a labdarúgók.
Rabszolgát tartott két férfi a kerekegyházi tanyájukon
Az apa-fia páros több hónapon keresztül sanyargatták a 37 éves sértettet, akit bántalmazással és fenyegetéssel bírtak rá a munkavégzésre.
Csórók a milliárdossá lett/tett Mészáros Lőrinc alkalmazottai
Szűk marokkkal mérik a fizetéseket Mészáros Lőrinc építőipari cégei – írja a Magyar Nemzet. A lap azt hasonlította össze, hogy a közbeszerzések legnagyobb nyertesei közül melyik hogy áll az alkalmazottak béreivel, és arra jutott, hogy a Mészáros és Mészáros Kft. a legfukarabb mind közül.
Milliós prémium, megalázó bérek
Az Orbán-féle nemzeti együttműködés elé tárt görbe tükröt Korózs Lajos, aki Fidesz által kinevezettek milliós prémiumaival állította szembe a leginkább rászorulók és nélkülözők megalázóan alacsony bérét. Az országgyűlés Népjóléti bizottságának alelnöke szerint miközben a közmunkások havi bére 62 ezer forintról 47 ezer forintra csökkent, az értelmi sérült embertársaink havi bére 34 ezer forintról 14 ezerre esett, addig az állami Magyar Követeléskezelő vezetője 9,3 millió forint prémiumba részesült, de hasonló jogcímen a MÁV Zrt. vezérigazgatója is 6 millió forintot kapott.
A szegényektől a szabadság is könnyen elvehető
Elzárás helyett közérdekű munkát is végezhetnének azok a társadalom szélén élők, akiket ma szabálysértés miatt leültetnek. Jogvédők felvilágosító kampányba kezdtek.
Két vizes VB árából meg lehetne oldani a magyarországi munkaerőhiányt?
A vállalatok egy új munkavállalóra átlagosan 2,2 millió forintot igényelnének munkahelyteremtési támogatásként, így ha két vizes VB rendezési árát inkább nekik adná a gazdaságpolitika, akkor a cégek munkaerőhiányát jelentősen enyhíteni lehetne – vezeti le saját vállalati felmérési eredményei alapján a GKI Gazdaságkutató Zrt. Érdemes megjegyezni, hogy éppen a minap hozott nyilvánosságra a kormány egy olyan, a kkv-knak szóló munkahelyteremtési támogatási programot, amely hasonló, azaz milliós összegű támogatást helyezett kilátásba bizonyos feltételek vállalása esetén.
Olcsóbban is teremthető munkahely
A kormány a nagy multinacionális cégeknek 3 év alatt 80 milliárd forint állami támogatást adott munkahelyteremtésre, amelyek így “darabonként” 15-40 millió forintba kerültek. A GKI Gazdaságkutató számításai szerint a 2007-2015-ös pénzügyi ciklusban Magyarországon az uniós forrásokból átlagosan 17 millió forintból hoztak ki egy-egy új állást. Mindkettőnél létezik olcsóbb megoldás – derül ki a GKI vállalati felméréséből. A kutatók 1081 vállalatot kérdeztek meg, hogy milyen mértékű munkaerőhiány van náluk, és azt is, hogy mekkora állami támogatás ellenében lennének képesek új munkaerő felvételére. A válaszoló 1081 cég összesen 117 ezer főt tudott volna felvenni azonnal. Ennek a létszámnak közel felét nagyvállalatok, harmadát a kisvállalatok keresték. Ugyanakkor arányosan a kisvállalatokat sújtja leginkább a munkaerőhiány, átlagos létszámuk 23 százalékával tudták volna bővíteni a céget (támogatással). Ahogy az egyre nagyobb vállalatok felé haladunk, ez az arány csökken, a 250 fő feletti cégek csupán a munkavállalók 6 százalékát hiányolták.
Munkahelyteremtés: hasztalanul folytak el a kormány milliárdjai?
Óriási a munkaerőhiány Magyarországon, a vállalatoknak viszont támogatás kéne, hogy új embereket vegyenek fel. Miközben az állam három év alatt 80 milliárd forintot költött nagyvállalatok munkahely-teremtési támogatására – derül ki a GKI kutatásából.
A kormány multiellenes húsz pontja
Tovább fokozza a kormány a kettős élelmiszerminőség miatt indított harcát. Az eddig már két ütemben elvégzett, a Nyugat-Európában és itthon árusított azonos márkájú termékek minőségének, összetételének összehasonlításából a kormány az szűrte le, hogy létezik a minőségi eltérés. Szakértők sommás megállapítása szerint pedig nem. Ennek ellenére a legutóbbi Magyar Közlönyben megjelent kormányhatározat szerint 20 pontos akcióterv készült a multinacionális cégek rossz minőségűnek mondott élelmiszereinek háttérbe szorítására.
Idén csak döcög a termelékenység
A tavalyi visszaesés után 2017 első felében nőtt ugyan az ipari termelékenység színvonala, ez azonban még mindig csak összeszerelő üzemekre elegendő.
Nincs mese, a légkondicionált disznóólaké a jövő
Sivataggá nem válik Magyarország belátható időn belül a globális felmelegedés miatt, de egyre hosszabban az aszályos időszakok. Kevés az öntözött terület, pedig csak ez jelenthetne megoldást. Évente átlagosan mintegy 100 milliárd forint kárt okoz már most is a magyar mezőgazdaságnak az éghajlatváltozás.
Nem kötelező a főnöknek beosztania a munkaidőt
A munkavállalók munkarendjét rendszerint a munkáltató határozza meg. Azonban létezik arra mód, hogy a munkaidő beosztásának jogát a munkáltató a dolgozónak átengedje, ami többféle előnnyel járhat mind a munkáltató, mind a munkavállaló számára. Mit jelent a kötetlen munkarend, és milyen módon alkalmazhatja a munkáltató? Jogi szakértőnk válaszol a legfontosabb felmerülő kérdésekre!
Ellenőriz Facebookon a munkaadónk, esetleg szóvá teszi, hogy látott valamit a levelezésünkben? Nem biztos, hogy joga van hozzá.
Ingyen kell függetleníteniük a készülékeiket a mobiltelefon-szolgáltatóknak
Az unión belüli roamingdíjak nyár eleji eltörlése után az ősz is hoz az ügyfelek számára kedvező változást a távközlési piacon: október 24. után a mobilszolgáltatók kötelesek lesznek a határozott idejű szerződések lejárta után ingyen feloldani a csomagban adott mobilkészülékek kártyafüggését. Az új szabály mind magán-, mind pedig vállalati ügyfelek számára érvényes.
MNO: Újabb kibertámadás érte a BKV honlapját
Kedd este elérhetetlen volt a közlekedési társaság honlapja, az ok állítólag kibertámadás volt. Leállt kedd este, 8 óra előtt a BKV honlapja, a látogatókat a Service unavailable felirat fogadta. Az mno.hu – biztos forrásból – úgy értesült, hogy ismét kibertámadás érte a közlekedési vállalat internetes oldalát.
Szerdán vonul börtönbe Tátrai Miklós
Augusztus 16-án, szerdán a Veszprém Megyei Büntetés-végrehajtási Intézetben kell megkezdenie büntetését Tátrai Miklósnak a Pestisrácok.hu értesülése szerint. A Magyar Nemzeti Vagyonkezelő egykori vezetőjét három év börtönbüntetésre ítélte a Kúria hűtlen kezelés kísérlete miatt, a meg sem valósult sukorói telekcsere-ügylettel kapcsolatban. A  kormányportál szerint a volt állami vezetőt, akár már 10 hónap múlva szabadon engedhetik.
Lemondott a legnagyobb szakszervezet vezetője Trump ipari tanácsának tagságáról
Richard Trumka, a legnagyobb amerikai szakszervezeti szövetség, az AFL-CIO vezetője kedd este Twitter-bejegyzésében jelentette be, hogy lemond Donald Trump amerikai elnök ipari tanácsában betöltött posztjáról.
Az alapjövedelem egy veszélyes formáját etetnék meg az emberekkel
A Szlícium-völgy a rossz típusú alapjövedelmet próbálja lenyomni a közvélemény torkán – véli Leonid Bershidsky, a Bloomberg szerzője. Szerinte az univerzális alapjövedelemnek sokkal inkább egy aktív elosztás eredményének kellene lennie, mintsem egy erőforrásokra kivetett adónak. Bershidsky szerint a 33 éves Mark Zuckerberg Facebook-vezértől a 90 éves Nobel-díjas közgazdász Vernon Smithig egyre többen állnak be az univerzális alapjövedelem mögé, amely Bershidsky szerint az amerikai politika fősodrába is be fog kerülni hamarosan. A Bloomberg szakszerzője azonban úgy véli, az amerikaiaknak az alapjövedelem egy veszélyes fajtáját próbálják eladni, ami inkább hasonlít egy erőforrás bérléséhez, mint egy társadalmi konszenzus eredményéhez.
Hirtelen megváltozik az időjárás augusztus 20-án
Augusztus 20-ra minden jel szerint hidegfront hoz lehűlést, szelet és záporokat, zivatarokat, amely a szabadtéri programokat is megzavarhatja – adta hírül az Időkép.hu.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.